**KREDITNA UNIJA A P O E N, Valpovo, B.Radića 1a,**

**tel. 031-650-612, faks. 654-611, OIB: 54141774303, e-mail: info@kua.hr**

**Zahtjev za odgodu plaćanja obveza po kreditu za članove Kreditne unije APOEN, Valpovo (moratorij)**

Član Kreditne unije APOEN, Valpovo (u nastavku: kreditna unija) koji je pogođen posljedicama izazvanim pandemijom koronavirusa ili potresom može podnijeti Zahtjev za odgodu plaćanja obveza po kreditu (u nastavku: moratorij).

Moratorij se može odobriti članu kreditne unije koji na dolje propisani način podnese uredan zahtjev kreditnoj uniji, a udovoljava uvjetima za moratorij.

Svaki zahtjev mora sadržavati dokumentaciju kojom član dokazuje da bi zbog epidemije bolesti COVID-19 mogao imati problema s daljnjom otplatom kredita.

Dostava dokumentacije preduvjet je da bi kreditna unija razmotrila odobravanje moratorija.

Kreditna unija zadržava pravo odlučivati o svakom podnesenom zahtjevu.

**Što je to moratorij?**

Moratorij je razdoblje dogovoreno između kreditne unije i člana-korisnika kredita u obliku Dodatka ugovora o kreditu kojim kreditna unija omogućava članu-korisniku kredita odgodu otplate anuiteta na određeno vremensko razdoblje.

**Uvjeti moratorija**

Osnovni uvjeti moratorija po kreditu:

* ugovorena kamatna stopa se ne mijenja,
* za vrijeme trajanja odgode plaćanja obveza po kreditu ne obračunava se i ne naplaćuje zatezna kamata,
* kreditna unija ne naplaćuje naknadu za obradu zahtjeva za odgodu plaćanja obveza po kreditu,
* da član na dan 31.12.2019. godine nije imao dospjelih obveza po ugovoru o kreditu te da je uredno izvršavao svoje obveze prema kreditnoj uniji.

Zahtjev za odgodu plaćanja obveza po kreditu može podnijeti član-korisnik kredita kod kojih je kao posljedica pandemije koronavirusa ili potresa došlo do:

* gubitka redovnih primanja uslijed gubitka posla ili
* znatnog smanjenja redovnog mjesečnog primanja.

**Trajanje odgode plaćanja**

Odgoda plaćanja anuiteta može se odobriti u trajanju od **3 (tri) mjeseca s početkom od datuma dospijeća sljedećeg nepodmirenog anuiteta**. Ako je zahtjev predan u npr. svibnju 2020. godine, odgoda plaćanja po ovom zahtjevu obuhvatit će anuitet koji dospijeva u lipnju 2020. godine, ukoliko isti nije podmiren, neovisno o tome je li već dospio na naplatu na datum odobrenja zahtjeva.

U razdoblju odgode plaćanja član-korisnik kredita ne plaća anuitete s tim da član-korisnik kredita može dogovoriti s kreditnom unijom da će u razdoblju moratorija plaćati redovnu kamatu o čemu sklapa Dodatak Ugovora o kreditu s novim planom otplate.

Nakon isteka odgode plaćanja član-korisnik kredita nastavlja redovno plaćati anuitete s tim da se rok otplate anuiteta **produljuje za 3 (tri) mjeseca** u odnosu na važeći otplatni plan.

**Dokumentacija**

Uz Zahtjev za odobrenje odgode plaćanja obveza po kreditu član je dužan dostaviti dokumentaciju kojom pod punom materijalnom i kaznenom odgovornošću jamči da je kod njega došlo do pogoršanja financijskog položaja uslijed posljedica izazvanih pandemijom.

Član-korisnik kredita kao dokaz pogoršanja financijskog položaja uzrokovanog pandemijom koronavirusa ili potresom, dužan je priložiti sljedeću dokumentaciju kojom potvrđuje opravdanost zahtjeva:

Za članove koji imaju prihode od **nesamostalnog rada**:

- Rješenje o otkazu od poslodavca,

- Aneks Ugovora o radu ili Odluka/Potvrda poslodavca o značajnom smanjenju redovnih novčanih primanja ili određivanju minimalne plaće,

- Rješenje o zatvaranju obrta/slobodnog zanimanja temeljem iza 20. ožujka 2020. godine.

U slučaju da Podnositelj Zahtjeva želi podnijeti Zahtjev za odgodu plaćanja za više kredita, potrebno je podnijeti Zahtjev za svaki kredit posebno.

Kreditna unija APOEN, Valpovo zadržava pravo zatražiti, prema potrebi i drugu dokumentaciju.

**Način dostave Zahtjeva za odgodu plaćanja obveza po kreditu**

Obrazac Zahtjeva za odgodu plaćanja obveza po kreditu dostupan je u poslovnici i na web stranici Kreditne unije APOEN, Valpovo.

Čitko i ispravno popunjen i potpisan obrazac Zahtjeva zajedno s pripadajućom dokumentacijom potrebno je dostaviti u Kreditnu uniju APOEN, Valpovo na jedan od sljedećih načina:

- u elektroničkom obliku **mailom na e-mail: info@kua.hr**,

- putem **pošte na adresu: Kreditna unija APOEN, Valpovo, B.Radića 1/a, 31550 Valpovo** ili

- osobno **u poslovnicu Kreditna unija APOEN, Valpovo, B.Radića 1/a, 31550 Valpovo, radnim danom (od ponedjeljka od petka) od 8.30-15.30 sati.**

Kreditna unija APOEN, Valpovoće obraditi svaki pojedinačni Zahtjev u najkraćem roku.

Ukoliko je kreditnoj uniji dostavljena sva potrebna i odgovarajuća dokumentacija, kreditna unija će vas putem istog komunikacijskog kanala kojim je Zahtjev podnesen, obavijestiti o ishodu Vašeg zahtjeva, te ukoliko je zahtjev odobren, pozvati na sklapanje Dodatka Ugovora o kreditu.

Objavom ovih informacija kreditna unija ne preuzima bilo kakve obveze prema članovima ili bilo kojim trećim osobama te zadržava pravo odlučivati o svakom podnesenom zahtjevu.

Za sve ostale informacije obratite nam se putem telefona 031/650-612 ili mail-a (info@kua.hr).

**Članovima Kreditne unije APOEN, Valpovo kod kojih nije došlo do pogoršanja financijskog položaja i imaju redovite prihode očekujemo da će i dalje nastaviti izvršavati svoje financijske obveze sukladno ugovorima i otplatnim planovima s obzirom da je ova mjera namijenjena najteže ugroženim članovima kreditne unije.**

